Brezovica, 24. travanj 2023.

**ZAPISNIK**

S 18. sjednice Školskog odbora Osnovne škole Brezovica održane dana 24.4.2023. u učionici 29 Osnovne škole Brezovica s početkom u 19:10h sati.

Nazočni članovi školskog odbora: Zdravko Lučić, Sanja Konjić, Larisa Oreški Šebek, Smiljana Svedrovič, Jasenka Valašek, Ivan Petrić, Danijela Abramović

Sjednici nazočan:

Ravnatelj: Darko Rogalo

Zapisničar: Sanja Konjić

Računovodstvo: Marica Slivar

Predsjednik Školskog odbora Zdravko Lučić pozdravlja nazočne i otvara 18. sjednicu Školskog odbora. Utvrdio je da su nazočni 7 članova Školskog odbora i da se mogu donositi pravovaljane odluke.

Predsjedatelj sjednice Školskog odbora predlaže usvajanje dnevnog reda:

Dnevni red:

1. Usvajanje zapisnika 17. sjednice Školskog odbora.
2. Financijsko izvješće za 2022
3. Izvršenje Financijskog plana
4. Odobrenje za nabavu strojeva i uređaja za školsku kuhinju
5. Zahtjev Gimnastičkog kluba Brezovica za najam dvorane
6. Zahtjev Hrvačkog kluba Hrvatski dragovoljac za najam dvorane
7. Suglasnost za terensku nastavu u Austriju
8. Suglasnost za terensku nastavu u Sloveniju
9. Odluka o davanju prethodne suglasnosti na zapošljavanju po provedenim natječaju – Razredna nastava – neodređeno - puno radno vrijeme
10. Suglasnost za zapošljavanje prof. matematike – ugovor o djelu
11. Izvješće ravnatelja o provedenoj odluci ŠO
12. Usvajanje novog pravilnika o jednostavnoj nabavi
13. Razno

**Ad.1.** Usvajanje zapisnika 17. sjednice Školskog odbora.

**Zaključak: Školski odbor jednoglasno usvaja Zapisnik 17.sjednice Školskog odbora.**

Prelazimo na sljedeću točku dnevnog reda. Svi su suglasni.

**Ad.2. Financijsko izvješće za 2022.**

Gospođa Marica Slivar izvještava detaljno prihode i rashode. Ukupni prihodi u 2022. godini iznose 18.789.674,76 kn, rashodi 18.430.508,54 kn, dok je ukupni višak prihoda 359.166,22 kn. Detaljno financijsko izvješće u prilogu zapisnika.

**Zaključak: Svi članovi ŠO su suglasni sa financijskim izvješćem za 2022.godinu te donose odluku o prihvaćanju financijskog izvješća.**

**Ad.3. Izvršenje Financijskog plana**

Gospođa Slivar detaljno pojašnjava realizaciju proračuna. Izvršenje financijskog plana u prilogu ovog zapisnika.

**Zaključak:** **Školski odbor je suglasan sa realizacijom proračuna te donosi odluku o izvršenju proračuna.**

**Ad.4. Odobrenje za nabavu strojeva i uređaja za školsku kuhinju**

**Zaključak:** **Školski odbor daje suglasnost ravnatelju za dopunu plana nabave i za sklapanje ugovora/ narudžbenice za nabavu profesionalne kuhinjske opreme.**

Budući da imamo nekih stvari koje Grad ne financira, dio sredstva od vlastitih prihoda moramo potrošiti za takve namjene. Konkretno u ovom slučaju radi se o računima PC TO GO, računi za najam informatičke opreme ili nabavu projektora. Iz vlastitih prihoda temeljem zaključka koji je donio gradonačelnik o korištenju namjenskih donacija i vlastitih prihoda 80% vlastitih prihoda (a to su prihodi od najma prostora) iskoristiti za tekuće investicijsko održavanje objekta, nabavu didaktičke i druge opreme najviše do 80% od uplaćenih sredstava, a za ostale potrebe podmirenje rashoda za usluge najviše do 20 % uplaćenih sredstava. Šest računa za prvih šest mjeseci za PC TO GO ćemo platiti iz vlastitih prihoda, mjesečni račun iznosi 216.84 eura, a to je za šest mjeseci 1,301 euro.

Također, Imamo razliku po računu za nabavu informatičke opreme, Grad je odobrio iznos od oko 57,000 kuna, a informatička oprema je nabavljena za 69,320 kuna. Računi su stigli u 12.mjesecu 2022.godine. Kada Grad doznači novce razliku ćemo pokriti iz vlastitih prihoda to jeste 1,575 eura.

**Zaključak: Školski odbor donosi odluku o isplati iz vlastitih prihoda:**

1. **za plaćanje računa PC TO GO 1-6/23**
2. **za plaćanje računa (dio) INSTARCENTAR**

**Zaključak: Nabavljeni tableti su se vratili jer Grad nije dostavio novce za iste tako da Školski odbor donosi odluku o isknjiženju tableta iz evidencije osnovnih sredstava (imovine) zbog povratka istih dobavljaču.**

**Zaključak: Školski odbor odobrava isplatu iz vlastitih sredstava za naknade za korištenje privatnoga automobila u službene svrhe**

**Zaključak: Školski odbor odobrava isplatu sudskih pristojbi iz vlastitih sredstava u iznosu od 39,81 eura i 520 kuna.**

**Ad.5. Zahtjev Gimnastičkog kluba Brezovica za najam dvorane**

**Zaključak: Školski odbor prihvaća zahtjev Gimnastičkog kluba Brezovica za najam dvorane**

Zahtjev u prilogu

**Ad.6. Zahtjev Hrvačkog kluba Hrvatski dragovoljac za najam dvorane**

**Zaključak: Školski odbor jednoglasno usvaja zahtjev Hrvačkog kluba Hrvatski dragovoljac za najam dvorane**

Zahtjev u prilogu

**Ad.7. Suglasnost za terensku nastavu u Austriju**

Učiteljice njemačkog jezika su podnijele zahtjev Školskom odboru kojim traže suglasnost za odlazak dijela učenika Osnovne škole „Brezovica“ na jednodnevni izlet u inozemstvo i to:

Klagenfurt – Minimundus (Austrija) za učenike 5.-ih razreda i 8a, 8b i 8 d

Graz - Zotter (Austrija) za učenike 7.-ih razreda

Affenberg - Villach- Pyramidenkogel (Austrija) za učenike 6.ih razreda i 8c i 8e razreda

**Zaključak: Školski odbor daje suglasnost za odlazak učenika Osnovne škole Brezovica na terensku nastavu u Austriju**

**Ad.8. Suglasnost za terensku nastavu u Sloveniju**

Razrednice 7.a, 7.b i 7.c razreda su podnijele zahtjev Školskom odboru kojim traže suglasnost za odlazak dijela učenika Osnovne škole „Brezovica“ 7.a, 7.b, i 7.c razreda na terensku nastavu u Republiku Sloveniju

**Zaključak: Školski odbor daje suglasnost za odlazak učenika Osnovne škole Brezovica na terensku nastavu u Sloveniju**

**Ad.9. Odluka o davanju prethodne suglasnosti na zapošljavanju po provedenim natječaju –** Razredna nastava – neodređeno - puno radno vrijeme

**Zaključak: Školski odbor daje jednoglasnu suglasnost ravnatelju o zapošljavanju Mirele Jambrek**

**Ad.10. Suglasnost za zapošljavanje prof. matematike – ugovor o djelu**

**Zaključak: Školski odbor daje jednoglasnu suglasnost ravnatelju o zapošljavanju Petra Mladinića**

**Ad.11. Izvješće ravnatelja o provedenoj odluci ŠO**

Na 16. sjednici Školskog odbora odlučeno je da se prije izricanja bilo kakve opomene pruži mogućnost gospođi Rožić Bradić da se očituje pred Školskim odborom. Pedagoginji se uručio pisani poziv za očitovanje Školskom odboru. Svi članovi Školskog odbora smatraju da je gospođa Rožić Bradić dobila mogućnost očitovati se u svoju najbolju korist. Pedagoginja Đurđica Rožić Bradić se nije odazvala na poziv. Školskom odboru ne preostaje ništa drugo nego sa žaljenjem predati ravnatelju pisanu odluku o opomeni koja će provesti u djelo. Nakon razgovora sa pedagoginjom Rožić Bradić ravnatelj navodi da se pedagoginja ograđuje od primitka ikakvog poziva na očitovanje pred Školskim odborom. Predsjednik Školskog odbora pronalazi pisani trag poslanog maila na adresu stručne suradnice koju kolegica svakodnevno koristi, e-mail poziv je poslan 15.3.2023. Ravnatelj predlaže da se pedagoginja Rožić Bradić ponovno pozove na očitovanje.

**Zaključak: Školski odbor se slaže s prijedlogom te će se pedagoginja ponovno pozvati na sjednicu Školskog odbora kako bi se očitovala o svom postupku**

**Ad.12. Usvajanje novog pravilnika o jednostavnoj nabavi**

Gospodin Marović je odsutan ali je predao pravilnik ravnatelju koji isti dostavlja svim članovima Školskog odbora u pisanom obliku.

**Zaključak: Školski odbor jednoglasno usvaja pravilnik o jednostavnoj nabavi**

**Ad.13. Razno**

Ravnatelj izvještava da smo dobili financijska sredstva za našeg učenika hrvača koji će ići u Brazil. Tamo će boraviti devet dana, u pratnji još uvijek ne znamo tko će od učitelja biti. Pratnji bi se trebao platiti cijeli put, dok učeniku plaćamo samo takse u iznosu od 120 -130 eura.

**Zaključak: Školski odbor prima na znanje i odobrava sredstva.**

Nitko nema što dodati, predsjednik zaključuje sjednicu u 20:30h

Zapisničar: Predsjednik školskog odbora:

Sanja Konjić Zdravko Lučić

KLASA:

URBROJ:

U privitku:

Odluka